CELEX: 32012D0227
Language: da
Date: 2012-04-24 00:00:00
Title: 2012/227/EU: Rådets afgørelse af 24. april 2012 om den holdning, som Den Europæiske Union skal indtage i Det Blandede EØS-udvalg om ændring af bilag II (Tekniske forskrifter, standarder, prøvning og certificering) til EØS-aftalen

28.4.2012   
            
            
               DA
            
            
               Den Europæiske Unions Tidende
            
            
               L 116/2
            
         RÅDETS AFGØRELSE
   af 24. april 2012
   om den holdning, som Den Europæiske Union skal indtage i Det Blandede EØS-udvalg om ændring af bilag II (Tekniske forskrifter, standarder, prøvning og certificering) til EØS-aftalen
   (2012/227/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 114 og artikel 218, stk. 9,
   under henvisning til Rådets forordning (EF) nr. 2894/94 af 28. november 1994 om visse gennemførelsesbestemmelser til aftalen om Det Europæiske Økonomiske Samarbejdsområde (1), særlig artikel 1, stk. 3,
   under henvisning til forslag fra Europa-Kommissionen, og
   ud fra følgende betragtninger:
   
               (1)
            
            
               Bilag II til aftalen om Det Europæiske Økonomiske Samarbejdsområde (2) (»EØS-aftalen«) indeholder særlige bestemmelser og foranstaltninger vedrørende tekniske forskrifter, standarder, prøvning og certificering.
            
         
               (2)
            
            
               Europa-Parlamentets og Rådets forordning (EF) nr. 110/2008 af 15. januar 2008 om definition, betegnelse, præsentation og mærkning af samt beskyttelse af geografiske betegnelser for spiritus (3) bør indarbejdes i EØS-aftalen.
            
         
               (3)
            
            
               Kommissionens henstilling 2010/133/EU af 2. marts 2010 om forebyggelse og reduktion af ethylcarbamatforurening i brændevin af stenfrugter og brændevin af presserester af stenfrugter og om overvågning af ethylcarbamatniveauerne i disse drikkevarer (4) bør indarbejdes i EØS-aftalen.
            
         
               (4)
            
            
               Forordning (EF) nr. 110/2008 ophævede Rådets forordning (EØF) nr. 1576/89 af 29. maj 1989 om fastlæggelse af almindelige regler for definition, betegnelse og præsentation af spiritus (5), som er indarbejdet i EØS-aftalen, og som derfor bør slettes i henhold til EØS-aftalen.
            
         
               (5)
            
            
               Kommissionens forordning (EØF) nr. 1014/90 af 24. april 1990 om gennemførelsesbestemmelser for definition af betegnelse for og præsentation af spiritus (6), som er indarbejdet i EØS-aftalen, er forældet (7) og bør derfor slettes fra EØS-aftalen.
            
         
               (6)
            
            
               EFTA-stater kan uden at forskelsbehandle forbyde salg af spiritus til direkte konsum med en alkoholstyrke på over 60 % på deres nationale marked med henblik på at mindske skadevirkningerne af alkoholindtag.
            
         
               (7)
            
            
               Grundet de særlige karakteristika, som kendetegner registreringssystemet for geografiske betegnelser for spiritus, og det faktum, at der forventes et meget lavt antal registreringer fra EFTA-staternes side, anvendes punkt 4d i protokol 1 til EØS-aftalen ikke i disse spørgsmål. Derfor udfører Kommissionen procedurerne for ansøgning og registrering af geografiske betegnelser, også hvad angår ansøgninger fra EFTA-staterne, der er parter i EØS-aftalen
            
         
               (8)
            
            
               Unionens holdning i Det Blandede EØS-udvalg bør baseres på det udkast til afgørelse, der er knyttet til denne afgørelse —
            
         VEDTAGET DENNE AFGØRELSE:
   Artikel 1
   Den holdning, som Den Europæiske Union skal indtage i Det Blandede EØS-udvalg til de foreslåede ændringer i bilag II (Tekniske forskrifter, standarder, afprøvning og certificering) til EØS-aftalen, baseres på det udkast til Det Blandede EØS-udvalgs afgørelse, der er knyttet til denne afgørelse.
   Artikel 2
   Denne afgørelse træder i kraft på dagen for vedtagelsen.
   
      Udfærdiget i Luxembourg, den 24. april 2012.
      
         
            På Rådets vegne
         
         N. WAMMEN
         
            Formand
         
      
   
   
      (1)  EFT L 305 af 30.11.1994, s. 6.
   
      (2)  EFT L 1 af 3.1.1994, s. 3.
   
      (3)  EUT L 39 af 13.2.2008, s. 16.
   
      (4)  EUT L 52 af 3.3.2010, s. 53.
   
      (5)  EFT L 160 af 12.6.1989, s. 1.
   
      (6)  EFT L 105 af 25.4.1990, s. 9.
   
      (7)  EUT C 30 af 6.2.2009, s. 18.
   
      UDKAST
      DET BLANDEDE EØS-UDVALGS AFGØRELSE Nr. …/2012
      af
      om ændring af bilag II (Tekniske forskrifter, standarder, prøvning og certificering) til EØS-aftalen
      DET BLANDEDE EØS-UDVALG HAR —
      under henvisning til aftalen om Det Europæiske Økonomiske Samarbejdsområde (1), som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt »EØS-aftalen«, særlig artikel 98, og
      ud fra følgende betragtninger:
      
                  (1)
               
               
                  Europa-Parlamentets og Rådets forordning (EF) nr. 110/2008 af 15. januar 2008 om definition, betegnelse, præsentation og mærkning af samt beskyttelse af geografiske betegnelser for spiritus (2) bør indarbejdes i EØS-aftalen.
               
            
                  (2)
               
               
                  Kommissionens henstilling 2010/133/EU af 2. marts 2010 om forebyggelse og reduktion af ethylcarbamatforurening i brændevin af stenfrugter og brændevin af presserester af stenfrugter og om overvågning af ethylcarbamatniveauerne i disse drikkevarer (3) bør indarbejdes i EØS-aftalen.
               
            
                  (3)
               
               
                  Forordning (EF) nr. 110/2008 ophævede Rådets forordning (EØF) nr. 1576/89 af 29. maj 1989 om fastlæggelse af almindelige regler for definition, betegnelse og præsentation af spiritus (4), som er indarbejdet i EØS-aftalen, og som derfor bør slettes i henhold til EØS-aftalen.
               
            
                  (4)
               
               
                  Kommissionens forordning (EØF) nr. 1014/90 (5), som er indarbejdet i EØS-aftalen, er forældet (6) og bør derfor slettes fra EØS-aftalen.
               
            
                  (5)
               
               
                  Grundet de særlige karakteristika, som kendetegner registreringssystemet for geografiske betegnelser for spiritus, og det faktum, at der forventes et meget lavt antal registreringer fra EFTA-staternes side, forekommer det hensigtsmæssigt at undlade at anvende punkt 4d i protokol 1 til EØS-aftalen i disse spørgsmål. Denne bestemmelse berører i øvrigt ikke Det Blandede EØS-udvalgs afgørelser.
               
            
                  (6)
               
               
                  Denne afgørelse omhandler lovgivning om spiritus. Lovgivning vedrørende spiritus finder ikke anvendelse i Liechtenstein, så længe anvendelsen af for aftalen mellem Det Europæiske Fællesskab og Det Schweiziske Forbund om handel med landbrugsprodukter (7) er udvidet til at omfatte Liechtenstein, som anført i indledningen til kapitel XXVII i bilag II til EØS-aftalen. Denne afgørelse bør derfor ikke gælde for Liechtenstein.
               
            
                  (7)
               
               
                  Bilag II til EØS-aftalen bør ændres i overensstemmelse hermed —
               
            VEDTAGET DENNE AFGØRELSE:
      Artikel 1
      I kapitel XXVII i bilag II (Tekniske forskrifter, standarder, prøvning og certificering) til EØS-aftalen foretages følgende ændringer:
      
                  1)
               
               
                  Punkt 1 (Rådets forordning (EØF) nr. 1576/89) og punkt 2 (Rådets forordning (EØF) nr. 1014/90) udgår.
               
            
                  2)
               
               
                  Følgende punkter indsættes:
                  
                              »9.
                           
                           
                              
                                 32008 R 0110: Europa-Parlamentets og Rådets forordning (EF) nr. 110/2008 af 15. januar 2008 om definition, betegnelse, præsentation og mærkning af samt beskyttelse af geografiske betegnelser for spiritus (EUT L 39 af 13.2.2008, s. 16), ændret ved:
                              
                                          —
                                       
                                       
                                          
                                             32008 R 1334: Europa-Parlamentets og Rådets forordning (EF) nr. 1334/2008 af 16. december 2008 om aromaer og visse fødevareingredienser med aromagivende egenskaber til anvendelse i og på fødevarer (EUT L 354 af 31.12.2008, s. 34).
                                       
                                    Med henblik på denne aftale tilpasses bestemmelserne i forordning (EF) nr. 110/2008 således:
                              
                                          a)
                                       
                                       
                                          Bestemmelserne i forordning (EF) nr. 110/2008 berører ikke EFTA-medlemsstaternes ret til uden at forskelsbehandle at forbyde salg af spiritus til direkte konsum med en alkoholstyrke på over 60 % på deres nationale marked.
                                       
                                    
                                          b)
                                       
                                       
                                          EFTA-staterne opfordres til at sende observatører til de møder i Komitéen for Spiritus, jf. artikel 25, der drejer sig om anliggender, som er omfattet af retsakter omhandlet i EØS-aftalen. Repræsentanterne for EFTA-staterne deltager fuldt ud i udvalgets arbejde, men har ingen stemmeret.
                                       
                                    
                                          c)
                                       
                                       
                                          Punkt 4d i protokol 1 til EØS-aftalen finder ikke anvendelse på kapitel III i forordning (EF) nr. 110/2008.
                                       
                                    
                                          d)
                                       
                                       
                                          Følgende tilføjes i bilag III til forordning (EF) nr. 110/2008:
                                          
                                                      Produktkategori
                                                   
                                                   
                                                      Geografisk betegnelse
                                                   
                                                   
                                                      Oprindelsesland (den præcise geografiske oprindelse er beskrevet i det tekniske dossier)
                                                   
                                                
                                                      
                                                                  15.
                                                               
                                                               
                                                                  Vodka
                                                               
                                                            
                                                   
                                                      
                                                         Íslenskt vodka/Islandsk vodka
                                                      
                                                   
                                                   
                                                      Island
                                                   
                                                
                                                      
                                                         Norsk vodka/Norsk vodka
                                                      
                                                   
                                                   
                                                      Norge
                                                   
                                                
                                                      
                                                                  24.
                                                               
                                                               
                                                                  Akvavit/akvavit
                                                               
                                                            
                                                   
                                                      
                                                         Íslenskt brennivín/Islandsk akvavit
                                                      
                                                   
                                                   
                                                      Island
                                                   
                                                
                                                      
                                                         Norsk akevitt/Norsk akvavit/Norsk akvavit/Norsk akvavit
                                                      
                                                   
                                                   
                                                      Norge
                                                   
                                                
                                                      Anden spiritus
                                                   
                                                   
                                                      De geografiske betegnelser, der nævnes under dette punkt, omhandler produkter, som ikke defineres i forordning (EF) nr. 110/2008. Derfor skal de forsynes med varebetegnelsen »spiritus«.
                                                      De EFTA-stater, der producerer sådan anden spiritus, skal oplyse de øvrige kontraherende parter om de nationale definitioner af disse produkter.
                                                   
                                                   
                                                       
                                                   
                                                
                                    
                        
                              10.
                           
                           
                              
                                 32010 H 0133: Kommissionens henstilling 2010/133/EU af 2. marts 2010 om forebyggelse og reduktion af ethylcarbamatforurening i brændevin af stenfrugter og brændevin af presserester af stenfrugter og om overvågning af ethylcarbamatniveauerne i disse drikkevarer (EUT L 52 af 3.3.2010, s. 53).«
                           
                        
            Artikel 2
      Den islandske og den norske udgave af forordning (EF) nr. 110/2008 og af henstilling 2010/133/EU, der offentliggøres i Den Europæiske Unions Tidendes EØS-tillæg, er begge autentiske.
      Artikel 3
      Denne afgørelse træder i kraft den […], forudsat at alle meddelelser er indgivet til Det Blandede EØS-udvalg, jf. EØS-aftalens artikel 103, stk. 1 (8).
      Artikel 4
      Denne afgørelse offentliggøres i Den Europæiske Unions Tidendes EØS-afsnit og EØS-tillæg.
      
         Udfærdiget i …, den …
         
            
               På Det Blandede EØS-udvalgs vegne
            
            
               Formand
            
            
               Sekretærer for Det Blandede EØS-udvalg
            
         
      
      
         (1)  EFT L 1 af 3.1.1994, s. 3.
      
         (2)  EUT L 39 af 13.2.2008, s. 16.
      
         (3)  EUT L 52 af 3.3.2010, s. 53.
      
         (4)  EFT L 160 af 12.6.1989, s. 1.
      
         (5)  EFT L 105 af 25.4.1990, s. 9.
      
         (6)  EUT C 30 af 6.2.2009, s. 18.
      
         (7)  EFT L 114 af 30.4.2002, s. 132.
      
         (8)  [Ingen forfatningsmæssige krav angivet.] [Forfatningsmæssige krav angivet.]